โดนยกก๊วน
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 4 ต.ค. 2553
10 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 4 ต.ค. 2553
โดย...นายกระทิง &amp; หญิงฟลอร์
...ดัชนียิ่งสูงยิ่งหนาว ปลายสัปดาห์ที่ผ่านมาขึ้นไปแตะ 980 จุด แต่ไม่ผ่าน แรงซื้อและการเก็งกำไรแผ่วลง ระวังกันมากขึ้น....ดัชนีปิด 978.58 จุด บวก 3.28 จุด มูลค่าซื้อขาย 37,431 ล้านบาท 
...ต่างชาติซื้อแค่ 668 ล้านบาท
...หุ้นอีเอ็มซี (EMC) เก็งกำไรสองวันเลิก รายใหญ่ตีหัวเข้าบ้าน ราคาไหลรูด 17 สตางค์ ลงมาปิด 1.80 บาท 
...เช่นเดียวกับหุ้นตระกูลเดียวกัน CEN (แคปปิทอล เอ็นจิเนียริ่งฯ) “เจ้า” ไม่ว่าง ปล่อยร่วงหนักทั้งแม่วอร์แรนต์ 23 
...ปัญหาผู้ทรงอิทธิพลปิดยึดอาคารจอดรถสนามบินสุวรรณภูมิ ต้นเหตุความขัดแย้งภายในของผู้ถือหุ้น ปาร์คกิ้ง แมนเนจเม้นท์ บริษัทรับสัมปทานบริหารที่จอดรถ เป็นเหตุให้ GEN และ PLUS ถอดใจถอนหุ้น ทั้งที่เป็นโปรเจกต์ดีมีกำไร แต่มีอุปสรรคการร่วมทุนกับปาร์คกิ้งฯ 
...โดนกันเป็นตับ DW (ใบสำคัญแสดงสิทธิอนุพันธ์ อ้างอิงหุ้นสามัญ) 9 ตัว ต้องวางเงินสดก่อนซื้อ ตั้งแต่วันที่ 4-22 ต.ค.นี้ ตัวไหนบ้างถามมาร์เก็ตติงก่อนลุย ล้วนตัวฮิตติดลมแรงทั้งน้าน!!!